Иван Јевтовић (Београд, 5. април 1972) српски је глумац и рок музичар.

Биографија 
Рођен је у Београду као син проф. др Владимира Јевтовића, глумца и професора глуме на Факултету драмских уметности у Београду и бившег управника Југословенског драмског позоришта. Његов млађи брат Јаков Јевтовић је такође глумац. Завршио је Прву београдску гимназију а затим дипломирао глуму као најбољи студент генерације на Факултету драмских уметности у Београду 1996. године у класи Гордане Марић.

Каријеру је започео још као студент, 1995, у представи "Ромео и Јулија" у режији Јагоша Марковића у позоришту "Бошко Буха". Након врло запажене улоге, ангажован је као стални члан те куће од 1996. до 2011. у којој је остварио преко 20 значајних рола.

Од 2011. постаје стални члан Атељеа 212. Прву значајну позоришну улогу је остварио у представи "Вирус" (1997) у режији Синише Ковачевића, која га избацује у жижу српске позоришне јавности. Нешто касније је остварио и главну улогу у представи "Краљевић Марко". У обе поменуте представе, музику је урадила београдска рок група "Деца лоших музичара" (ДЛМ), где је Јевтовић у улози певача снимио песме "Љубав" и "Краљевић Марко", које су се касније нашле на албуму групе. Иначе, од априла 2006. године, Иван Јевтовић постаје званично члан и певач групе ДЛМ, након изненадног одласка претходног певача Сиље. Групу напушта у марту 2015.

Остварио је завидан број редитељских поставки позоришних представа, а често је и аутор сценског покрета у драмским комадима. Активан је и као професор на стручно уметничким академијама, у звању ванредног професора. Играо је у мјузиклу "Дом за вешање" Емира Кустурице.

Један је од оснивача и стални члан авангардне групе Торпедо, која се бави истраживањем нових позоришних тенденција. На тај начин су настале представе Клиње, Фурке, Оверлапинг, Етно циркус, Животињска фарма и др. У саставу Торпеда је и група Вроом (Vroom) која свира уживо на представама.

Поред богатог позоришног, стицао је и искуство у престижним филмским и телевизијским остварењима. Остварио је низ запажених улога на филму, као што су Стршљен (1998) Горчина Стојановића, Небеска удица (1999) Љубише Самарџића, Нормални људи (2001) Олега Новковића, Либеро (2005) Миодрага Котлајића, и у телевизијској серији Ургентни центар(2014) у улози др Рефика Петровића.

Добитник је неколико важних фестивалских награда из позоришне и филмске области. Један од првих српских глумаца који се упустио у снимање телевизијских реклама. Позајмио је глас лаву Алексу у српским синхронизацијама филмова "Мадагаскар".

Ожењен је Сандром и отац је ћерке Софије.

Награде 
 Цар Константин, за најбољу мушку улогу на Филмским сусретима у Нишу, 2002. године
 Статуета Ћуран, на Фестивалу комедије у Јагодини, 2009. године
 Најбољи млади глумац, на Фестивалу позоришта у Ужицу, 1997. године
 Најбољи дебитант, Филмски сусрети у Нишу, 1996. године
 Главна награда на фестивалу Нушићеви дани у Смедереву, 2006. године
 Главна награда на фестивалу комедије у Бијељини, 2005. године

Филмографија 

|- bgcolor="Lavender" align=center
| colspan="4" | 1990.-те
|-
| 1993. || Игра пиона (кратки филм) || 
|-
| 1995. || Уске стазе (кратки филм) || млади Радул
|-
| 1996. || Мали кућни графити (серија) || Ики
|-
| 1996. || Горе доле (серија) || Човек код ладе/Пинкеронов пајтос
|-
| 1998. || Раскршће ||
|-
| 1998. || Породично благо (серија) || 
|-
| 1998. || Стршљен || Исмет
|-
| 1999. || Небеска удица || Турча
|-
| 1999. || Пропутовање || Владимир - млађи
|- bgcolor="Lavender" align=center
| colspan="4" | 2000.-те
|-
| 2001. || Нормални људи || Никола
|-
| 2002. || Рингераја || Раја
|-
| 2003. || Ледина || Никола
|-
| 2003. || М(ј)ешовити брак (серија) || 
|-
| 2004. || Скела (ТВ) || коцкар
|-
| 2005. || Либеро || Баја
|-
| 2007. || Црни Груја и камен мудрости || Јаков Ненадовић
|-
| 2007. || Тешко је бити фин || Сенто
|-
| 2008. || Љубав и други злочини || Мики
|-
| 2008. || Горки плодови (серија) || Миша
|-
| 2009. || Хуман Зоо || Милан
|-
| 2009. || Заувијек млад (серија) || Дилер
|- bgcolor="Lavender" align=center
| colspan="4" | 2010.-те
|-
| 2013. || Шешир професора Косте Вујића (ТВ серија) || Сељак са коњем
|-
| 2013. || Пут ружама посут || Бајазит I
|-
| 2014— || Ургентни центар || др Рефик Петровић
|-
| 2017. || Пси лају, ветар носи || Радојица
|-
| 2019. || Жигосани у рекету || арапски инвеститор
|- bgcolor="Lavender" align=center
| colspan="4" | 2020.-те
|-
| 2021. || Александар од Југославије || Виторио Орландо
|-
| 2022.  || Камионџије д. о. о. || Петопарац
|-
|}

Позориште

Синхронизацијске улоге

Референце

Спољашње везе 
 
 
 Балканмедиа
 
 

Рођени 1972.
Српски глумци
Српски водитељи
Српски телевизијски водитељи
Српски гласовни глумци
Глумци из Београда
Водитељи из Београда
Ученици Прве београдске гимназије
Бивши студенти Универзитета уметности у Београду
Глумци и глумице позоришта "Атеље 212"
Добитници награде Цар Константин
Деца лоших музичара
Музичари из Београда